cyanic-selkie/wikianc huggingface dataset:
সৈয়দ আবুল মাসুদ
জীবনাবসান
জাস্টিস সৈয়দ আবুল মাসুদ ১৯৯১ খ্রিস্টাব্দের  তেসরা জানুয়ারি প্রয়াত হন।
অসম গণ পরিষদ
অসম গণ পরিষদ বা অগপ ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্ল কুমার মহন্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে।
২০০৫ সালে প্রাক্তন মুখ্যমন্ত্রী প্রফুল্ল কুমার মহন্ত দলত্যাগ করে অসম গণ পরিষদ (প্রগতিশীল) নামক নতুন দল গঠন করলে অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে দুই দলের পুনর্মিলন ঘটে।
লোকসভায় অগপের কোন আসন না থাকলেও রাজ্যসভায় অগপ-র সদস্য সংখ্যা এক।
বর্তমানে এই দলটি উত্তর-পূর্ব আঞ্চলিক রাজনৈতিক জোটের অন্তর্গত, যা জাতীয় গণতান্ত্রিক জোট-কে সমর্থন করা উত্তর-পূর্ব ভারতের বিভিন্ন দল নিয়ে গঠিত৷ আগত বিধানসভার নির্বাচনে এটি বিজেপি-র সাথে জোট গঠন করবে।
ইতিহাস
বাংলাদেশ থেকে অবৈধ বিদেশীদের আসামে আসা থেকে আটকাতে সদৌ অসম ছাত্র সন্থা পরিচালিত ছয় বছর ব্যাপী আসাম চুক্তির ফলস্বরূপ অগপ বা আসাম গণ পরিষদ রাজনৈতিক দলটি গঠিত হয়৷ বহুবছর ধরে আসামের অসমীয়া নাগরিকরা বাংলাদেশ থেকে আসামে আসা অবৈধ ও অযাচিত অনুপ্রবেশকারীদের ক্রমাগত আগমনে আসামের জনতাত্ত্বিক, সামাজিক ও রাজনৈতিক মানচিত্র পরিবর্তন হবে বলে আশঙ্কা করেন৷
১৯৭৯ খ্রিষ্টাব্দে আসু শান্তিপূর্ণভাবে আইন মেনে আসামে আগত বহিরাগতদের বৈধতা বিচার করে অবৈধদের নির্বাচনী তালিকা থেকে বাতিল করার দাবীতে একটি গণতান্ত্রিক আন্দোলন করেন৷ আন্দোলনটি বেশ কিছুবছর ধরে চললেও ১৯৮৩ খ্রিষ্টাব্দের নির্বাচনটি সুষ্ঠুভাবে চুক্তিবদ্ধভাবে এবং আইনসম্মতভাবে সম্পন্ন হয়৷
আসুর নেতৃৃত্বে আসামের আঞ্চলিক পরিষদগুলি, যেমন- অসম সাহিত্য সভা, অসম জাতীয়তাবাদী দল, পূর্বাঞ্চলীয় লোক পরিষদ, সদৌ আসাম কর্মচারী পরিষদ, অসম জাতীয়তাবাদী যুব-ছাত্র পরিষদ, অসম যুবক সমাজ, সদৌ আসাম কেন্দ্রীয় ও অর্ধকেন্দ্রীয় কর্মচারী পরিষদ প্রভৃতি থেকে প্রতিনিধিরা একত্র হয়ে সদৌ আসাম গণ সংগ্রাম পরিষদ গঠন করে৷
নতুন দিল্লিতে এবাধিকবার কেন্দ্র-রাজ্য আলোচনা হয় এবং অবশেষে ১৫ই আগস্ট ১৯৮৫ খ্রিষ্টাব্দে প্রধানমন্ত্রী রাজীব গান্ধীকে সাক্ষী রেখে আসু এবং কেন্দ্রীয় সরকারের মধ্যে অসম চুক্তি সাক্ষরিত হয়৷ ভারতীয় স্বাধীনতা আন্দোলনের পর সংঘটিত বৃৃহত্তম শান্তিপূর্ণ আন্দোলন হিসাবে আসাম আন্দোলনের নাম উল্লেখ করা যেতে পারে৷ কিন্তু এরই মধ্যে আসামে ঘটে যাওয়া নেলি হত্যাযজ্ঞটি ভারতে অতি বর্বরোচিত ঘটনাগুলির মধ্যে একটি৷
মিশরীয় পিরামিডসমূহের তালিকা
এই তালিকাটি কালানুক্রমিকভাবে তালিকাভুক্ত পিরামিডসমূহের অত্যাবশ্যকীয় পরিসংখ্যানগুলি উপস্থাপন করা হল:
অলিম্পিকে উত্তর কোরিয়া
উত্তর কোরিয়া প্রথম অলিম্পিক গেমসে অংশগ্রহণ করে ১৯৬৪ সালে শীতকালীন অলিম্পিকে এবং এর ৮ বছর পর ১৯৭২ সালে গ্রীষ্মকালীন অলিম্পিকে অংশগ্রহণ করে। শীতকালীন অলিম্পিকে অনিয়মিতভাবে অংশগ্রহণ করলেও প্রায় প্রতিটি গ্রীষ্মকালীন অলিম্পিকে অংশগ্রহণ করেছে, শুধু ১৯৮৪ ও ১৯৮৮ গ্রীষ্মকালীন গেমস সোভিয়েত ইউনিয়নের নেতৃত্বে বয়কট করেছিল।
উত্তর কোরিয়ার ক্রীড়াবিদগন গ্রীষ্মকালীন অলিম্পিকে ৪৯টি এবং শীতকালীন অলিম্পিকে ২টি পদক জিতেছে। সবচেয়ে বেশি পদক জিতেছে ভারোত্তোলন ক্রীড়ায়।
উত্তর কোরিয়ার জাতীয় অলিম্পিক কমিটি ১৯৫৩ সালে গঠিত হয় এবং ১৯৫৭ সাল আন্তর্জাতিক অলিম্পিক কমিটির স্বীকৃতি পায়।
দিলীপকুমার রায় (কান্তগীতি)
দিলীপকুমার রায় (২৯ এপ্রিল ১৯১৭ – ২৩ সেপ্টেম্বর ২০২২) ছিলেন ভারতীয় বাঙালি সঙ্গীতবিশারদ। কিংবদন্তি সঙ্গীতশিল্পী ছিলেন কান্তকবি রজনীকান্ত সেনের দৌহিত্র। তিনি রজনীকান্তের তৈরি করা মূল সুর-সংরক্ষণের ব্যবস্থা করেন এবং একাধিক গানের স্বরলিপি তৈরি করেন।পান্নালাল ভট্টাচার্যের কণ্ঠে গীত কয়েকটি কালজয়ী শ্যামাসঙ্গীতের গীতিকার ও সুরকার ছিলেন তিনি।
জন্ম ও প্রারম্ভিক জীবন
দিলীপকুমার রায়ের জন্ম ১৯১৭ খ্রিস্টাব্দের ২৯ এপ্রিল তার মাতুলালয় ব্রিটিশ ভারতের অধুনা বাংলাদেশের তৎকালীন পাবনার ভাঙাবাড়ি'তে। পিতা ছিলেন রসায়নবিদ সত্যরঞ্জন রায়। মাতা ছিলেন রজনীকান্ত সেনের জ্যেষ্ঠা কন্যা শান্তিলতা দেবী। দিলীপকুমার ছিলেন তাদের পাঁচ সন্তানের মধ্যে জ্যেষ্ঠ। ১৯৩৮ খ্রিস্টাব্দে কলকাতার সিটি কলেজ থেকে রসায়নে  স্নাতক হন। কিছুদিন চাকরি করার পর পিতার কেমিক্যাল ফার্মে যোগ দেন এবং সেই সঙ্গে সেন্ট জেভিয়ার্স কলেজে রসায়ন বিভাগে শিক্ষকতা করেন।
সঙ্গীতজীবন
দিলীপকুমারের সঙ্গীত শিক্ষা মাতা শান্তিলতা দেবী ও সেনোলা রেকর্ড কোম্পানির প্রশিক্ষক তার মামা সুকৃতি সেনের কাছে। তারই রচিত ও সুরারোপিত গানে দিলীপকুমারের প্রথম রেকর্ডিং ১৯৩৮ খ্রিস্টাব্দের পূজায়।  দ্বিজেন্দ্রলাল রায়ের পুত্র দিলীপকুমার রায়ের গায়কিও ছিল তার কণ্ঠে। ১৯৩৯ খ্রিস্টাব্দে প্রথম আকাশবাণী কলকাতায় প্রথমে আধুনিক ও পরে রবীন্দ্র সংগীত পরিবেশন করেন। চল্লিশের দশকের প্রথম দিকে হরিপদ রায়ের তালিমে তুমি গাও তুমি গাও’, ‘ওগো দুঃখসুখের সাথি’ অতুলপ্রসাদের গান গেয়েছেন, রেকর্ডও করেছেন সেনোলা কোম্পানিতে। দাদামশাই রজনীকান্ত সেনের গান- "বেলা যে ফুরায়ে যায়", খেলা কি ভাঙ্গেনা হায়","কেউ নয়ন মুদে দেখে আলো, কেউ দেখে আঁধার" গান দুটি ছিল তার প্রথম রেকর্ডিং। পঞ্চাশের দশকে তিনি প্রশিক্ষক হিসাবে যুক্ত হন এইচএমভি'র সঙ্গে।
দাদামশাই রজনীকান্তকে চোখে দেখার সুযোগ হয়নি দিলীপকুমারের, কিন্তু দাদুর ২৯০ টি গানের কথায়, সুরারোপিত গান শুনেছেন মা ও মামাদের কণ্ঠে। কিন্তু কোন সুনির্দিষ্ট স্বরলিপি তৈরি ছিল না। তিনি লক্ষ্য করেন বাণিজ্যিক জগতে কান্তগীতির সুর বিকৃতি ঘটছে। তাই তিনি মূলত স্মৃতির উপর নির্ভর করে মূল সুরের সংরক্ষণ এবং কয়েকটির সুরসৃষ্টিতে দীর্ঘ দিন সচেষ্ট ছিলেন। কান্তগীতিকে জনপ্রিয় করতে, কালজয়ী এক একটি গানকে বাঁচিয়ে রাখতে নিজে গেয়েছেন, অন্যদের শিখিয়েছেন এবং কিছু গানে নিজেই সুরকাঠামো তৈরি করেছেন। তাছাড়া শুধু কান্ত-কবির গানের সুর সংরক্ষণ নয়, দীর্ঘ কয়েক দশক ধরে প্রয়াণের তিন বৎসর আগে পর্যন্ত বাংলা গানের পৃষ্ঠপোষকতা করেছেন তিনি। বাংলা সঙ্গীত জগতে তার পরিচিতি ছিল সঙ্গীত তারকাদের মাস্টার মশাই হিসাবে। বহু স্বনামধন্য সঙ্গীতশিল্পী ছবি বন্দ্যোপাধ্যায়, কৃষ্ণা চট্টোপাধ্যায়, সন্ধ্যা মুখোপাধ্যায়, সন্তোষ সেনগুপ্ত, অনুপ ঘোষাল, মানবেন্দ্র মুখোপাধ্যায়, অর্ঘ্য সেন, এমনকি পঙ্কজ মল্লিক, হেমন্ত মুখোপাধ্যায় প্রমুখেরা তার সঙ্গীত পরিচালনায় রেকর্ড করেছেন।
সঙ্গীতের রচয়িতা হিসাবে তার পরিচিতি ছিল তার। শ্যামাপুজো উপলক্ষে ভক্তিগীতি লিখে সুর করে দেওয়ার অনুরোধ আসে তৎকালীন এক গ্রামোফোন কোম্পানি থেকে। প্রবাদপ্রতিম   শ্যামাসঙ্গীত শিল্পী  পান্নালাল ভট্টাচার্যের কণ্ঠে গীত ভক্তিগীতি গুলি যুগোত্তীর্ণ হয়ছে। তার রচিত ও সুরারোপিত উল্লেখযোগ্য শ্যামাসঙ্গীত বা ভক্তিগীতি হল –
পশ্চিমবঙ্গ রাজ্য সংগীত আকাদেমি থেকে দিলীপকুমার রায়ের সম্পাদনায় "কান্ত-কবির গান" শীর্ষক দুটি স্বরলিপি গ্রন্থ প্রকাশিত হয়েছে।
জীবনাবসান
দীর্ঘদিন ধরে বার্ধক্যজনিত অসুখে ভুগছিলেন অকৃতদার প্রবীণ সঙ্গীতজ্ঞ দিলীপকুমার। ২০২২ খ্রিস্টাব্দের ২৩ সেপ্টেম্বর শুক্রবার দুপুরে তার কলকাতার ডোভার লেনের বাড়িতে শেষনিঃশ্বাস ত্যাগ করেন। মৃত্যুকালে তার বয়স হয়েছিল ১০৫ বৎসর।
১০১৪
১০১৪ গ্রেগরীয় বর্ষপঞ্জির একটি সাধারণ বছর।
তাকরিরে তিরমিযী
তাকরিরে তিরমিযী (تقریر ترمذی) পাকিস্তানি মুহাদ্দিস তাকি উসমানির উর্দু ভাষায় রচিত সুনান আত-তিরমিজীর একটি ব্যাখ্যাগ্রন্থ। এটি দরসে তিরমিযীর সম্পূরক গ্রন্থ। এটি মূলত দারুল উলুম করাচিতে সুনান আত তিরমিযীর শিক্ষক হিসেবে তার দেওয়া বক্তৃতা সমূহের সংকলন, যা ১৯৯৯ সালে ২ খণ্ডে প্রকাশিত হয়। প্রথম খণ্ডে ক্রয়-বিক্রয়ের আধুনিক সমস্যাগুলো পুঙ্খানুপুঙ্খভাবে আলোচনা করা হয়েছে। এর পৃষ্ঠা সংখ্যা ৩৭২। দ্বিতীয় খণ্ডে কিতাব আল-দিয়াত, আল-হুদূদ, আল-সাইদ এবং আল-আদাহী, আল-নাজার এবং আল-ইমান, আল-সির, ফাযায়েল আল-জিহাদ এবং পোশাক সম্পর্কিত অধ্যায়গুলো বর্ণনা করা হয়েছে। এই খণ্ডের পৃষ্ঠাসংখ্যা ৪০২।
ইতিহাস
তাকি উসমানি দারুল উলুম করাচিতে সুনান আত তিরমিযীর শিক্ষক থাকাকালীন এই গ্রন্থের উপর দেওয়া বক্তৃতাসমূহ সংকলন করে তার ভাগিনা রশীদ আশরাফের সম্পাদনায় দরসে তিরমিযী প্রকাশিত হয়। তিনি ‘তালাক’ অধ্যায় পর্যন্ত সম্পাদনা করতে পেরেছিলেন, যা তিন খণ্ডে প্রকাশিত হয়। ছাত্রদের পীড়াপীড়ির কারণে মাওলানা আব্দুল্লাহ মায়মান অন্যান্য অধ্যায়ের আলোচনা টেপ রেকর্ডারের সাহায্যে সংকলন করেন। তিনি অভিমত প্রকাশ করেন যে, "অতিরিক্ত নিরীক্ষণ ও সূত্রসন্ধান ছাড়া এ আলোচনা হুবহু প্রকাশ করা হোক। মাওলানা রশীদ আশরাফ ছাহেব যখন সুযোগ পাবেন, এসব অধ্যায়ের উপরও নিজ তাহকীকী কাজ সম্পাদন করবেন।" তাকি উসমানি এ প্রস্তাবে রাজি হন এবং এ গ্রন্থের নাম তাকরিরে তিরমিযী ঠিক করে দেন।
মুহাম্মদ আবদুল্লাহ মেমন টেপ রেকর্ডার থেকে এটিকে গ্রন্থে রূপ দেন। সম্পাদনায় হাদিস ও মাসায়িলের পূর্ণাঙ্গ কাজ আঞ্জাম দেন মাওলানা সাজ্জাদ আহমদ ফয়সালাবাদী ও মাওলানা মুহাম্মদ আবদুল্লাহ ফয়সালাবাদি। এই দুই খণ্ডের বইটি ১৯৯৯ সালে মেমন পাবলিশার্স, করাচি দ্বারা প্রকাশিত হয়।
বৈশিষ্ট্য
এই গ্রন্থের প্রথম বৈশিষ্ট্য এটি হাদিস হতে উৎসারিত বর্তমান যুগের আধুনিক বিষয়াবলি সম্বলিত। দ্বিতীয় বৈশিষ্ট্য, তাকি উসমানির ইলহামি শব্দগুলো হুবহু বর্ণনা করা হয়েছে। তৃতীয় বৈশিষ্ট্য হলো, যেখানে কোরআনের আয়াত এসেছে সেগুলোর সূত্র উল্লেখ করা হয়েছে। চতুর্থ বৈশিষ্ট্য হলো, তিরমিযীর হাদিসগুলোর সূত্র দেওয়া হয়েছে। পঞ্চম বৈশিষ্ট্য হলো, যে হাদিসের অধীনে কোনো ফিকহি আলোচনা করা হয়েছে সেসব ফিকহি আলোচনা ইসলামি আইনের অনেক বিখ্যাত এবং কোথায় কোথায় রয়েছে তার সূত্র দেওয়া হয়েছে। যাতে কোনো ছাত্র ইচ্ছা করলেই বিস্তারিত সেসব বরাতের সাহায্যে নিতে পারে। এ কিতাবে আরেকটি নতুন পন্থা অবলম্বন করা হয়েছে, হাদিস ও মাসায়িল তাখরিজ পৃষ্ঠার নিচে না লিখে প্রতিটি হাদিস ও মাসআলার শেষে শুধু নম্বর লেখা হয়েছে। কিতাবের শেষে হাদিস ও মাসায়িল তাখরিজ নামে আলাদা পৃষ্ঠায় সেসব সূত্র ক্রমানুসারে লিখে দেওয়া হয়েছে। যাতে কিতাবের বর্ণনাধারা অটুট থাকে।
তোমোকি ইওয়াতা
তোমোকি ইওয়াতা (岩田 智輝, Tomoki Iwata; জন্ম: ৭ এপ্রিল ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
তাকরিরে তিরমিযী
অনুবাদ
গ্রন্থটির বঙ্গানুবাদ করেছেন মুহসিন আল জাবির এবং সম্পাদনা করেছেন আব্দুল কুদ্দুস। যা আনোয়ার লাইব্রেরি থেকে দরসে তিরমিযী শিরোনামের বঙ্গানুবাদে ৪র্থ ও ৫ম খণ্ডে মুদ্রিত হয়েছে।
তোমোকি ইওয়াতা
২০১৫ সালে, তোমোকি জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
তোমোকি ইওয়াতা ১৯৯৭ সালের ৭ই এপ্রিল তারিখে জাপানের উসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তোমোকি জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১৫ ম্যাচে অংশগ্রহণ করেছেন।
বাণী জয়রাম
বাণী জয়রাম (৩০শে নভেম্বর ১৯৪৫ - ৪ ফেব্রুয়ারি ২০২৩), যাঁকে আধুনিক ভারতের মীরা' নামেও অভিহিত করা হয়,ছিলেন একজন প্রথিতযশা ভারতীয় সঙ্গীতশিল্পী। তিনি দক্ষিণ ভারতীয় চলচ্চিত্রে নেপথ্য সঙ্গীতশিল্পী হিসাবে সুপরিচিত। বাণীর প্রথম কর্মজীবন শুরু হয়েছিল ১৯৭১ সালে এবং চার দশকেরও বেশি সময় ধরে তিনি শ্রোতাদের মন জয় করে চলেছেন। তিনি সহস্রাধিক সিনেমাতে দশ সহস্রেরও বেশি গান রেকর্ড করেছেন। এছাড়াও, তিনি হাজার হাজার ভক্তিগীতি এবং ব্যক্তিগত অ্যালবাম রেকর্ড করেছেন এবং এছাড়াও ভারত এবং বিদেশে অসংখ্য একক সংগীত অনুষ্ঠানে অংশ নিয়েছেন ।
তার কণ্ঠস্বর এবং কোনও কঠিন রচনার সাথে সহজে অভিযোজনযোগ্যতার জন্য বিখ্যাত, বাণী ১৯৭০ থেকে ১৯৯০-য়ের দশক অবধি ভারত জুড়ে অসংখ্য ভাষার অসংখ্য সুরকারের প্রথম পছন্দ ছিলেন। তিনি তামিল, হিন্দি, তেলুগু, মালায়ালাম, কন্নড়, মারাঠি, ওড়িয়া, গুজরাতি এবং বাংলার মতো বেশ কয়েকটি ভারতীয় ভাষায় গান গেয়েছেন।
তিনি তিনবার শ্রেষ্ঠ কণ্ঠশিল্পী হিসাবে জাতীয় চলচ্চিত্র পুরস্কার জিতেছেন এবং ওড়িশা, অন্ধ্র প্রদেশ, তামিলনাড়ু এবং গুজরাত রাজ্যগুলির রাজ্য সরকারের পুরস্কারও পেয়েছেন । ২০১২ সালে, তিনি দক্ষিণ ভারতীয় চলচ্চিত্র সংগীতে কৃতিত্বের জন্য দক্ষিণের ফিল্মফেয়ার আজীবন সম্মাননা পুরস্কারে ভূষিত হয়েছিলেন । ২০১৭ সালের জুলাই মাসে তিনি নিউইয়র্ক সিটিতে নাফা ২০১৭ অনুষ্ঠানে সেরা মহিলা গায়কের সম্মান অর্জন করেন।
প্রাথমিক জীবন ও কর্মজীবন
বাণী জয়রাম তামিলনাড়ুর ভেলোরে প্রশিক্ষিত শাস্ত্রীয় সংগীতজ্ঞদের একটি তামিল পরিবারে ছয় কন্যা ও তিন পুত্রের মধ্যে পঞ্চম কন্যা রূপে জন্মগ্রহণ করেছিলেন। তার জন্মনাম ছিল কলাইবাণী। তার মা পদ্মাবতী, নিজের গুরু রঙ্গ রামানুজ আয়েঙ্গারের অধীনে বাণীকে প্রশিক্ষণের জন্যে ভর্তি করেন। সেখানে তিনি কবি মুথুস্বামী দীক্ষিতর কিছু কবিতা শিখেছিলেন। পরে তাঁকে কাদালুর শ্রীনিবাস আয়েঙ্গার, টি আর বালাসুব্রাহ্মণিয়ান এবং আর এস মণির মত গুরুদের কাছে আনুষ্ঠানিকভাবে কর্ণাটকী সঙ্গীতের প্রশিক্ষণ দেওয়া হয়েছিল। শাস্ত্রীয় সঙ্গীতের পাশাপাশি, বাণী প্রচলিত লঘু সঙ্গীত এবং ছায়াছবির গানের প্রতি আকৃষ্ট ছিলেন এবং রেডিও সিলোন চ্যানেলে হিন্দি চলচ্চিত্রের গান শুনতেন; রেডিওতে বারবার বাজানো গানগুলির পুরো সমন্বয়সাধন তিনি অন্তঃস্থ করে ফেলে নিজে নিজে বাজাতেও পারতেন । ৮ বছর বয়সে আকাশবাণী, মাদ্রাজ কেন্দ্রে তিনি প্রথম অনুষ্ঠান করেন। তিনি মাদ্রাজ বিশ্ববিদ্যালয়ের কুইন মেরি কলেজের ছাত্রী ছিলেন । পড়াশনার শেষ করে তিনি ভারতীয় স্টেট ব্যাঙ্কে যোগদান করেন ও মাদ্রাজ এবং হায়দ্রাবাদ শাখায় কাজ করেন।
১৯৬০ এর দশকের শেষের দিকে তার বিয়ের পরে, তিনি তার স্বামী জয়রামের সাথে পরিবার স্থাপনের জন্য মুম্বাই চলে যান। তার গানের দক্ষতা জেনে জয়রাম বাণীকে হিন্দুস্তানি শাস্ত্রীয় সংগীতের প্রশিক্ষণ নিতে উদ্বুদ্ধ করেছিলেন। তিনি পতিয়ালা ঘরানার ওস্তাদ আবদুল রেহমান খানের অধীনে ভর্তি হন। তার অধীনে কঠোর প্রশিক্ষণ তাঁকে তার ব্যাংকের চাকরি ছেড়ে সঙ্গীতকে পেশা হিসাবে গ্রহণ করতে প্রায় বাধ্য করে। তিনি রেহমান খানের অধীনে ঠুংরী, গজল এবং ভজনের মতো বিভিন্ন সঙ্গীত শৈলীর রূপগুলি শিখেছিলেন এবং ১৯৬৯ সালে তার প্রথম অনুষ্ঠান করেন । একই বছরে, সঙ্গীত পরিচালক বসন্ত দেসাইয়ের সাথে তার পরিচয় হয়েছিল যিনি গায়ক কুমার গন্ধর্বের সাথে একটি মারাঠি অ্যালবাম রেকর্ডিং করেছিলেন। তার কণ্ঠ শুনে, কুমার গন্ধর্বের সাথে একই অ্যালবামের জন্য "রুনানুবন্ধাচা" গানটি গাইতে দেসাই তাঁকে সুযোগ দেন। অ্যালবামটি প্রকাশিত হতেই, মারাঠি শ্রোতাদের মধ্যে বেশ জনপ্রিয়তা লাভ করে এবং দ্বৈত সঙ্গীতটি বেশ প্রশংসিত হয়েছিল। পরে তিনি প্রবীণ কণ্ঠশিল্পী 'পণ্ডিত দিনকর কৈকিনির সাথে ‘মীরা’ ছবিতে দ্বৈত সঙ্গীত গান। এটির সঙ্গীত পরিচালক ছিলেন পণ্ডিত রবিশঙ্কর।
তেলুগু চলচ্চিত্র
তেলুগু চলচ্চিত্র এবং ভক্তিমূলক গানের প্রতি বাণীর অবদান বিস্তৃত। তিনি অভিমানবন্তুলু (১৯৭৩) চলচ্চিত্রের জন্য তার প্রথম তেলুগু গান রেকর্ড করেছিলেন। এস পি কোদনদাপানি রচিত "এপটিভালিকাডুর না স্বামী" গানটি ছিল একটি শাস্ত্রীয় নৃত্যভিত্তিক গান। পূজা (১৯৭৫) চলচ্চিত্রের জন্য তার গানগুলি তাঁকে তেলুগু সিনেমাতে নেপথ্য কন্ঠশিল্পী হিসেবে প্রথম সারিতে নিয়ে আসে।
কে ভি মহাদেবন ছাড়াও বাণী রাজন-নগেন্দ্র, সত্যম, চক্রবর্তী, এম এস বিশ্বনাথন এবং ইলাইয়ারাজার জন্য অনেক তেলুগু গান রেকর্ড করেছিলেন। তিনি ইলাইয়ারাজা রচিত তামিলের বেশিরভাগ দ্বিভাষিক গান রেকর্ড করেছেন।
হিন্দি সিনেমা
বসন্ত দেসাইয়ের সাথে তার ভাল পেশাদারিত্বের ফলস্বরূপ হৃষিকেশ মুখোপাধ্যায় পরিচালিত গুড্ডি (১৯৭১) চলচ্চিত্রে তার গান গাওয়ার সুযোগ হয় এবং এই ছায়াছবির মাধ্যমে তার নাম হিন্দি ছায়াছবির জগতে প্রথম সারিতে উঠে আসে। দেসাই বাণীকে ছবিতে তিনটি গান রেকর্ড করার প্রস্তাব দিয়েছিলেন যার মধ্যে প্রধান চরিত্রে অভিনয় করা জয়া বচ্চনের লিপে "বোল রে পাপিহারা" গানটি খুবই জনপ্রিয় হয় এবং বাণীকে নেপথ্যশিল্পী হিসেবে পরিচিত দেয়। 'মিয়াঁ কি মলহার' রাগে রচিত এই গানটিতে তার শাস্ত্রীয় দক্ষতা প্রকাশিত হয়েছিল এবং এর জন্যে তিনি তানসেন সম্মান (একটি হিন্দি চলচ্চিত্রের সেরা ধ্রুপদী ভিত্তিক গানের জন্য), লায়ন্স আন্তর্জাতিক সেরা প্রতিশ্রুতিশীল গায়ক পুরস্কার, অল ইন্ডিয়া সিনেগোয়ার্স সহ বহু সম্মাননা ও পুরস্কার প্রাপ্ত হন। এছাড়াও একাত্তরের সেরা প্লেব্যাক গায়কের জন্য অল ইন্ডিয়া ফিল্ম-গোয়ারস অ্যাসোসিয়েশন পুরস্কার লাভ করেন তিনি। এরপর তিনি বসন্ত দেসাইয়ের সাথে পুরো মহারাষ্ট্র রাজ্য ভ্রমণ করেছিলেন এবং স্কুল শিশুদের বহু মারাঠি গান শিখিয়েছিলেন।
তামিল সিনেমা
বলিউড সিনেমায় বাণীর জনপ্রিয়তা বাড়তে থাকলে তিনি দক্ষিণ ভারতীয় ইন্ডাস্ট্রির কাছ থেকেও প্রস্তাব পেতে শুরু করেছিলেন। ১৯৭৩ সালে, তিনি এস এম এম সুবাইয়া নাইডুর সংগীত পরিচালনায় থায়ুম সেয়িয়াম চলচ্চিত্রের জন্য তার প্রথম তামিল সংগীত রেকর্ড করেছিলেন।
মালায়ালাম সিনেমা
১৯৭৩ সালে স্বপ্নম চলচ্চিত্রের জন্য সলিল চৌধুরী রচিত একক গান "সৌরায়দাতিল বিদারন্নোরু" রেকর্ড করে বাণী জয়রাম মালয়ালম গানে আত্মপ্রকাশ করেছিলেন।
বাংলা ভাষায় গাওয়া বাণী জয়রামের বিখ্যাত একটি গান “নাচ রে পেখম তুলে নাচ ময়ূর"
রিয়াল মাদ্রিদ কাস্তিয়া
রিয়াল মাদ্রিদ কাস্তিয়া ফুটবল ক্লাব (Real Madrid Castilla Club de Fútbol অথবা Real Madrid Castilla; সাধারণত রিয়াল মাদ্রিদ কাস্তিয়া অথবা রিয়াল মাদ্রিদ বি নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ সেহুন্দা দিভিসিওন বি-এ খেলে। এটি রিয়াল মাদ্রিদের সংরক্ষিত দল। এই ক্লাবটি ১৯৩০ সালে আগ্রুপাসিওন দেপোর্তিবা প্লাস আল্ট্রা নামে প্রতিষ্ঠিত হয়েছে। রিয়াল মাদ্রিদ কাস্তিয়া তাদের সকল হোম ম্যাচ স্পেনের আলফ্রেদো দি স্তেফানো স্টেডিয়ামে খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন রিয়াল মাদ্রিদ এবং স্পেনের সাবেক খেলোয়াড় রাউল এবং সভাপতির দায়িত্ব পালন করছেন নিকোলাস মার্তিন-সান্স। স্পেনীয় রক্ষণভাগের খেলোয়াড় বিক্তর চুস্ত এই ক্লাবের অধিনায়কের দায়িত্ব পালন করছেন।
স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে রিয়াল মাদ্রিদ কাস্তিয়া লা লিগা এবং কোপা দেল রে-তে অংশগ্রহণ করতে পারে না।
আগ্রুপাসিওন দেপোর্তিবা প্লাস আল্ট্রা
১৯৪৮ সালে তেরসেরা দিবিসিওনে অংশগ্রহণকারী আগ্রুপাসিওন দেপোর্তিবা প্লাস আল্ট্রা নামক একটি অপেশাদার ক্লাব রিয়াল মাদ্রিদের সাহায্যকারী ক্লাব হতে রাজি হয়। রিয়াল মাদ্রিদ উক্ত ক্লাবকে আর্থিক সহায়তা প্রদানের বদলে উক্ত ক্লাবটি তাদের সেরা খেলোয়াড়কে রিয়াল মাদ্রিদকে প্রদান করবে। ১৯৫২ সালে উক্ত ক্লাবটি আনুষ্ঠানিকভাবে রিয়াল মাদ্রিদের সংরক্ষিত ক্লাবে পরিণত হয়।
কাস্তিয়া ফুটবল ক্লাব
১৯৭২ সালে ক্লাবটির নাম পরিবর্তন করে কাস্তিয়া ফুটবল ক্লাব রাখা হয়। দলটি উক্ত সময়ে নিজেদের স্বর্ণযুগ পার করে।
রিয়াল মাদ্রিদ বি
১৯৯১ সালে রয়্যাল স্প্যানিশ ফুটবল ফেডারেশন সংরক্ষিত ক্লাবগুলোর জন্য ভিন্ন নাম ব্যবহার করার উপর নিষেধাজ্ঞা প্রদান করে। এর ফলে ক্লাবটির নাম পরিবর্তন করে প্রথমে রিয়াল মাদ্রিদ দেপোর্তিবো এবং পরবর্তীতে রিয়াল মাদ্রিদ বি নামকরণ করা হয়। ১৯৯০-এর দশকের শুরুর দিকে, বর্তমান সময়ের অন্যতম দুই সেরা কোচ ও কাস্তিয়ার সাবেক খেলোয়াড় ভিসেন্তে দেল বস্ক ও রাফায়েল বেনিতেজ এই ক্লাবের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন।
রিয়াল মাদ্রিদ কাস্তিয়া
২০০৪–০৫ মৌসুমে ক্লাবটি রিয়াল মাদ্রিদ কাস্তিয়া নামে পরিচিত হয়ে ওঠে। ২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তেফানো স্টেডিয়াম করা হয়।
বহিঃসংযোগ
Real Madrid Castilla Official club website
নামবড়-দৈগ্রোং বন্যপ্রাণ অভয়ারণ্য
নামবর-দৈগ্রুং অভয়ারণ্য (নামবর-দৈগ্রুং অভয়ারণ্য) আসামের গোলাঘাট জেলায় অবস্থিত একটি বন্যপ্রাণী অভয়ারণ্য। এটি গরমপানি বন্যপ্রাণ অভয়ারণ্য ও নামবর অভয়ারণ্যের সহিত ২০০৩ সনের ১৭ এপ্রিল তারিখে স্বীকৃতিপ্রাপ্ত কাজিরাঙা-কার্বি আংলং হস্তি প্রকল্পের অন্তর্ভুক্ত।
ইতিহাস
এই অঞ্চলটিকে ২০০৩ সনে বন্যপ্রানী অভয়ারণ্য হিসেবে ঘোষণা করা হয়েছে ।
ভৌগোলিক বিবরণ
নামবর-দৈগ্রুং অভয়ারণভের আয়তন প্রায় ৯৭.১৫ কি:মি: । এটি গোলাঘাট থেকে ২৫কি:মি: দূরত্বে অবস্থিত ।
স্তন্যপায়ী প্রাণী
হাতি, আসামি বানর, মুখপোড়া হনুমান, বারশিঙ্গা, চিতাবাঘ, বনরুই, পাতিশিয়াল, সম্বর হরিণ, প্যারা হরিণ, উল্লুক, লাল বান্দর, মায়া হরিণ ইত্যাদি।
পাখি
বাদি হাঁস, কাও ধনেশ, এশীয় শামুকখোল ইত্যাদি।
সরীসৃপ
কাছিম, পাইথন ইত্যাদি।
ত্রেতা যুগ
ত্রেতাযুগ (त्रेतायुग) হলো হিন্দুধর্ম অনুযায়ী, চতুর্যুগের দ্বিতীয় যুগ। সংস্কৃত ভাষায় ত্রেতা অর্থ দ্বিতীয়। প্রথম যুগ হলো সিদ্ধ নৈতিকতার সত্যযুগ এবং দ্বিতীয়টি ত্রেতাযুগ। কার্তিক মাসের শুক্ল পক্ষের নবমী তিথিতে সোমবারে ত্রেতা যুগের উৎপত্তি। এর পরিমাণ ১২,৯৬,০০০ বছর। এই যুগের পালনকর্তা বিষ্ণুর তিন অবতার যথাক্রমে বামন, পরশুরাম এবং রাম। পুণ্য তিন ভাগ, পাপ এক ভাগ। সূর্য বংশের শাসক- ব্রহ্মা, মরীচি, কাশ্যপ, সাবর্ণি, মনু, ধনু, সুষেণ, হরিদাস, যৌবনাশ্ব, মুচুকুন্দ, শতবাহু, বেণ, পৃত্থু, ইক্ষ্বাকু, দ্যোতকর, কৎসর্প, শ্রেষ্ঠধর, ককুৎস্থ, শতঞ্জীব, দণ্ড, হরিষ, বিজয়, হরিশচন্দ্র, রোহিতাশ্ব, মৃত্যুঞ্জয়, মহাপদ্ম, ত্রিশঙ্কু, উচ্চাঙ্গদ, মরুৎ, অনরণ্য, বিকর্ণবাহু, সগর, অংশুমান, অসমঞ্জ, ভগীরথ, অশ্বঞ্জয়, মণি দীলিপ, রঘু, অজ, দশরথ, শ্রীরাম, লব, কুশ। মানুষের উচ্চতা ছিল ১৪ হাত বা ২১ ফুট। আয়ু ছিল ১০,০০০ বছর। প্রাণ ছিল অস্থিতে। বেদ ছিল ঋগ্বেদ। রূপার পাত্র ব্যবহার করা হত। তীর্থ ছিল নৈমিষারণ্য। তারক ব্রহ্মনাম- রাম নারায়ণানন্ত মুকুন্দ মধুসুদন। কৃষ্ণ কেশব কংসারে হরে বৈকুণ্ঠ বামন। অর্থাৎ রাম নারায়ণ অনন্ত মুকুন্দ মধুসুদন কৃষ্ণ কেশব কংসারি হরি বৈকুণ্ঠ বামন-ভগবানের এইসমস্ত নাম।
বৈশিষ্ট্য
হিন্দুশাস্ত্র অনুযায়ী, ত্রেতা যুগ হলো চার যুগের দ্বিতীয় যুগ। এই যুগে সত্য যুগে বিদ্যমান ধর্মের চার পাদ হতে এক পাদ হীন হয়ে তিন পাদ বিদ্যমান থাকে। কার্তিক মাসের শুক্ল পক্ষের নবমী তিথিতে সোমবারে ত্রেতা যুগের উৎপত্তি।  এ যুগে পুণ্য তিন ভাগ, পাপ এক ভাগ। এ যুগে প্রাণ ছিল অস্থিতে,এবং রূপার পাত্র ব্যবহার করা হত। ত্রেতা যুগের বেদ-ঋগ্বেদ।
ত্রেতাযুগের ব্যাপ্তিকাল
হিন্দুগ্রন্থে চারটি যুগের (বিশ্বযুগ) কথা বর্ণনা হয়েছে, যেখানে এই চার যুগ চক্রাকারে আবরর্তন করে। সত্যযুগ হতে শুরু করে পরবর্তী যুগের (ত্রেতা, দ্বাপর ও কলি) দৈর্ঘ্য ক্রমে এক-চতুর্থাংশ (২৫%) করে হ্রাস পায়। প্রতিটি যুগকে তার যুগ-সন্ধ্যা (ঊষা) এবং যুগ-সন্ধ্যাংশের (সন্ধ্যা) মধ্যবর্তী একটি প্রধান সময়কাল হিসাবে বর্ণনা করা হয়, যেখানে প্রতিটি গোধূলি (ভোর/সন্ধ্যা) প্রধান সময়কালের দশমাংশ অবধি থাকে। অর্থাৎ সত্যযুগ ৪,০০০ দৈব বছর হলে এবং ওই যুগের আগে ৪০০ দৈববছর সন্ধ্যা এবং শেষে ৪০০ দৈববছর সন্ধ্যাংশ হয়। পরবর্তী যুগগুলোতে সময়ের পরিমাণ ১,০০০(এক হাজার) দৈববছর করে এবং সন্ধ্যা ও সন্ধ্যাংশ ১০০(এক শত) দৈববছর করে কমে যায়। এর সময় দৈর্ঘ্যকে কখনো দৈব-বছর এককে হিসাব করা হয়। প্রতিটি দৈব-বছর ৩৬০টি সৌর (মানব) বছরের সমান।
ত্রেতা হচ্ছে চারযুগের মাঝে দ্বিতীয়। ঊষা ও সন্ধ্যা সহ ত্রেতা যুগের সময়কাল মোট ৩,৬০০ দৈব বছর বা ১,২৯৬,০০০ সৌর বছর।
ত্রেতাযুগের অবতার সমূহ
হিন্দু পুরাণ অনুযায়ী ত্রেতাযুগে বিষ্ণুর অবতার সংখ্যা তিন। অর্থাৎ, এই সময়টিতে ধর্ম রক্ষার্থে স্বয়ং বিষ্ণু তিনটি রূপ ধারণ করে পৃথিবীতে অবতীর্ণ হয়েছিলেন।
পুরাণে বর্ণিত ত্রেতাযুগের ঘটনাসমূহ
অংশুমানের পৌত্র, রাজা সগরের প্রপৌত্র — ভগীরথ, গঙ্গা নদীকে মর্ত্যে এনেছিলেন যাতে তার পূর্বপুরুষগণ তথা সগরের পুত্রদের পাপের প্রায়শ্চিত্ত হয় ও তারা স্বর্গে যেতে পারে। পরবর্তী খ্যাতিমান রাজা ছিলেন ঋতুপর্ণ, তিনি নিষদরাজ নলের সাথে মিত্রতা স্থাপন করে তার খ্যাতি আরও বৃদ্ধি করেছিলেন। বিদর্ভের যাদব রাজা ভীমের কন্যা দময়ন্তির সাথে নলের বিবাহ হয়। দময়ন্তি ও নলের বিবাহের মজার কাহিনী মহাভারতে রয়েছে। দ্যূত ক্রীড়ায় সর্বস্ব হারিয়ে পাণ্ডবরা যখন কাম্যক বনে ছিলেন তখন মহর্ষি বৃহদশ্ব যুধিষ্ঠিরকে নল-দময়ন্তীর এই উপাখ্যান বলেছিলেন।
ভগীরথের পাশাপাশি সময়ে দুষ্মন্ত পৌরব বংশের পুনরুত্থান ঘটান। দুষ্মন্ত  বিশ্বামিত্রের কন্যা শকুন্তলা কে বিয়ে করেন। দুষ্মন্ত ও শকুন্তলা ভরত নামের এক পুত্র সন্তানের জন্ম দেন। ভরত চক্রবর্তী উপাধি ধারণ করেন ও তার নামেই বংশের নামকরন করেন। তার উত্তর পুরুষদের মধ্যে হস্তী হলেন পঞ্চম।  তিনি উচ্চ দোয়াবে রাজধানী স্থানান্তর করে তার নামানুসারে হস্তীনাপুর রাখেন।  কয়েক পুরুষ পরে ভরত বংশীয়রাই বিখ্যাত ভ্রাতৃহত্যার যুদ্ধ - কুরুক্ষেত্রে অবতীর্ণ হন। যেখানে কৌরব, পাণ্ডব ও ভরতবংশের মধ্যে যুদ্ধ হয়।
হস্তীর অব্যবহিত পরেই ভরত বংশ চারটি ভাগে ভাগ হয়ে যায়। কৌরব ও পাঞ্চাল দুটি উল্লেখযোগ্য বংশ। ঋগ্বেদে উল্লেখ আছে যে, পাঞ্চাল নরেশ দিবোদাস, দস্যু সম্বরের ৯৯ টি দুর্গ ধ্বংস করেন। গৌতম মুনির স্ত্রী অহল্যা তার বোন। ইন্দ্র অহল্যাকে প্ররোচিত করেন ও নিজ কাম বাসনা চরিতার্থ করেন। এতে গৌতম ক্ষিপ্ত হয়ে অহল্যা কে শাপ দিয়ে পাথরে পরিণত করে বনে ফেলে যান।
সুর্য বংশের আরেকবার উত্থান ঘটে রঘু, অজ ও দশরথের মত প্রজাবৎসল নৃপতিদের সময়ে। বাল্মীকির রামায়ণে দশরথের জ্যেষ্ঠ পুত্র রাম ও তার স্ত্রী সীতার কাহিনী বর্ণীত হয়েছে। রামের সৎমাতা কৈকেয়ির ষড়যন্ত্রের কারণে রাম, সীতা ও অনুজ লক্ষ্মণের বনবাস হয়। বনের মধ্যে সীতাকে রাক্ষস রাজ রাবণ হরণ করেন, লঙ্কায় নিজের প্রাসাদে বন্দী করে রাখেন। রামচন্দ্র বনের বানর ও ভল্লুকদের সাথে মৈত্রী স্থাপন করে লঙ্কা অবরোধ করেন। লঙ্কার যুদ্ধে রাবণ রামের কাছে পরাজিত হলে রাম তাকে বধ করেন। সীতাকে উদ্ধার করে তিনি অযোধ্যায় ফিরে গিয়ে সিংহাসনে আরোহণ করেন।
শ্রী রাম চন্দ্রের তিরোভাবের সাথে সাথে ত্রেতা যুগের অবসান হয় ও দ্বাপর যুগের শুরু হয়। রাম চন্দ্রের পর সূর্য বংশের স্থায়ী পতন ঘটে।
চরমোনাই ইউনিয়ন
চর মোনাই বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
ইতিহাস
কথিত রয়েছে, নদী বেষ্টিত চর মোনাই ইউনিয়নের ভূখণ্ড একসময় বরিশালের উপর দিয়ে বয়ে যাওয়া কীর্তনখোলা নদীর অংশ ছিল। কোন একসময় নদীর মাঝখানে ছোট চরের উদ্ভব হয়। সেখানে মোনাই নামে একজন পাগল ছনের ছাউনি দিয়ে ঘর তৈরি করে বসবাস ও নামাজ রোজা করত। কেউ কেউ তাকে দরবেশ বলেও অভিহিত করেন। পরবর্তীতে তার নাম অনুসারেই চর মোনাই ইউনিয়নের নামকরণ করা হয়। ১৯৬৪ সালের ২০শে মার্চ চর মোনাই ইউনিয়ন প্রতিষ্ঠিত হয়।
আয়তন
চর মোনাই ইউনিয়নের আয়তন ১১,৭৫৫ একর।
ভৌগোলিক উপাত্ত
চর মোনাই ইউনিয়নের পশ্চিমে কীর্তনখোলা নদী ও চর বাড়িয়া ইউনিয়ন, পূর্বে ইলিশা নদী, উত্তরে আড়িয়ালখাঁ নদী এবং দক্ষিণে কড়ইতলা নদী, চর কাউয়া ইউনিয়ন, চাঁদপুরা ইউনিয়ন ও টুঙ্গিবাড়িয়া ইউনিয়নের সাহেবের হাট অবস্থিত। এ ইউনিয়নের মধ্যদিয়ে বয়ে গেছে বিশ্বাসের হাটের খাল, ডিংগামানিক-বুখাইনগর খাল, গিলাতলী-পশুরীকাঠী খাল, চরমোনাই-রাজারচর খাল, চরবুখাইনগর ও নলচর খাল।
প্রশাসনিক কাঠামো
চর মোনাই ইউনিয়ন বরিশাল সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী চর মোনাই ইউনিয়নের সাক্ষরতার হার ৫৩.৯%। এ ইউনিয়নে ৭টি মাধ্যমিক বিদ্যালয় ও ১৪টি সরকারি প্রাথমিক বিদ্যালয় রয়েছে।
স্বাস্থ্য
স্বাস্থ্যসেবার জন্য চর মোনাই ইউনিয়নে একটি সরকারি স্বাস্থ্য ও পরিবার পরিকল্পনা কেন্দ্র ও দুইটি (গিলাতলি ও চর বুখাইনগর) কমিউনিটি ক্লিনিক রয়েছে। এছাড়া বিভিন্ন বেসরকারি স্বাস্থ্যসেবা প্রদানকারী এনজিও কাজ করে।
অর্থনীতি
চর মোনাই ইউনিয়নের অর্থনীতি মূলত কৃষি নির্ভর। এ অঞ্চলে ইটের ভাটা ছাড়া অন্য কোন শিল্পকারখানা গড়ে ওঠেনি।
তোয়া পায়োহ শহরের উদ্যান
ইতিহাস
উদ্যানটি পূর্বে তোয়া পায়োহ শহরের গার্ডেন নামে পরিচিত ছিল, ১৯৭৩ সালে এর কাজ শেষ হয়েছিল। এর প্রধান বৈশিষ্ট্যগুলি হ'ল পর্যবেক্ষণ টাওয়ার এবং একটি প্রাকৃতিক দৃশ্যের পুকুর সহ উইলো গাছ।
সত্তরের দশকে, শহরের বাগানটি বহিরঙ্গন বিবাহের ফটোগ্রাফির জন্য উপযুক্ত জায়গা ছিল। কাছের কিংবা দূরের যে দর্শনার্থীরা এখানে আসত তারা আসলে এখানকার উইলো, বাঁশ এবং ডেলোনিক্স রেজিয়া গাছের উজ্জ্বল লাল এবং পীতবর্ণ প্রদর্শনী উপভোগ করতে আসত, এর জন্যই এই অঞ্চলটি জনপ্রিয় ছিল। বাগানের কেন্দ্রস্থলে একটি ০.৮ হেক্টরের একট পুকুর রয়েছে যাতে একটি ছোট জলপ্রপাত রয়েছে এবং পুকুরেএ কেন্দ্রস্থলে রয়েছে একগুচ্ছ কৃত্তিম দ্বীপ, দ্বীপগুলি একটা সেতু দ্বারা যুক্ত রয়েছে। মাছ এবং কচ্ছপ পুকুরটিকে জনবহুল করে তুলেছে এবং দ্বীপগুলো সাজাতে এমন ব্যবস্থা করা হয়েছে যে, এগুলো আপনাকে আনন্দদায়ক হাঁটার অভিজ্ঞতা নিশ্চিতভাবে সরবরাহ করবে।
অস্থায়ী বাস বিনিময়ের জন্য ১৯৯৯ সালে এ তোয়া পাওহ শহরের গার্ডেনটি আংশিকভাবে বন্ধ ছিল। ২০০২ সালের জুনে এইচডিবি হাবের তোয়া পাওহ বাস ইন্টারচেঞ্জের কাজ সমাপ্ত হওয়ার পরে অস্থায়ী বাসের বিনিময় অঞ্চলটিকে প্রাকৃতিক দৃশ্যের এক উদ্যানে রূপান্তরিত করা হয়। পরে তোয়া পায়োহ শহরের গার্ডেনটির নাম পরিবর্তন করে রাখা হয়  টোয়া পায়োহ শহরের উদ্যান  ।
দর্শনার্থীর তথ্য
তোয়া পায়োহ শহরের উদ্যানটি তোয়া পায়োহ বাস ইন্টারচেঞ্জ এবং তোয়া পায়েহ এমআরটি স্টেশনের বিপরীতে অবস্থিত। উদ্যানটিতে গাড়ী উদ্যানিংয়ের সীমিত জায়গা রয়েছে যা উদ্যানের অভ্যন্তরে কেবল চীনা রেস্তোরাঁর পৃষ্ঠপোষকরাই কেবল পেয়ে থাকে।
উদ্যানের অভ্যন্তরে যে চাইনিজ রেস্তোঁরা কাজ করছে তারা তাইওয়ান পোরিজে (কনজি-বিশেষ ধরনের ভাতে তৈরী খাবারে) বিশেষায়িত এবং পুকুরের পাশের একটি ভবনে অবস্থিত। এই বিল্ডিংয়ের নিকটে একটি ঊর্ধ্ব ব্রিজ রয়েছে যা তোয়া পায়োহ শহরের উদ্যানকে জালান রাজাহর সাথে সংযুক্ত করে।
ফুজাইল ইবনে আয়াজ
ফুজাইল ইবনে আয়াজ (জন্ম: ৭২৬ সাল - ৮০৩ সাল / ৭ মহররম বা ৩ রবিউল আউয়াল ১৮৭ হিজরি, الفضيل بن عياض, পুরো নাম ; আবু আলী এবং আল-তালাকানি নামেও পরিচিত ছিলেন) হলেন হিজরি দ্বিতীয় শতাব্দীর একজন ইসলামি সুন্নি পণ্ডিত। তাকে আবেদ আল-হারামাইন বলা হয়।
প্রাথমিক জীবন
সমরকন্দ, মারভ, মসুল এবং বলখ সহ বেশ কয়েকটি স্থানকে ফুজাইলের জন্মস্থান বলে ধারণা করা হয়। তবে বিশুদ্ধ মতে, তিনি ৭২৬ সালে উজবেকিস্তানের সমরকন্দে জন্মগ্রহণ করেন।
আত-তামিমি নিসবাহ বোঝায় যে, ফুজাইল বনু তামিমের আরব গোত্রের অন্তর্গত এবং আল-খোরাসানী নিসবাহ বোঝায় যে, তিনি খোরাসানের লোক ছিলেন; অর্থাৎ তাকে সম্ভবত আরব বংশোদ্ভূত বা আরব হিসেবে চিহ্নিত করা হয়েছে।
তার ভাবান্তর হওয়ার আগে ফুজাইল সিরিয়া এবং খোরাসানে একদল দস্যু বা রাহাজানের নেতৃত্ব দিতেন, কাফেলায় হামলা চালাতেন এবং যাত্রীদের ডাকাতি করতেন।  এমনকি এই সময়েও তিনি একজন মুসলিম ছিলেন, দৈনিক পাঁচ ওয়াক্ত নামাজ পড়তেন, প্রয়োজন অনুযায়ী রোজা রাখতেন এবং তার লোকদেরকে নির্যাতিতদের মধ্যে পাওয়া কোনো নারীকে প্রকাশ করতে নিষেধ করতেন। এই সময়ে, তিনি একজন মহিলার সাথে গভীর প্রেমে পড়েছিলেন এবং প্রায়শই তার চুরি করা ধন থেকে তাকে টোকেন পাঠাতেন।
তার দস্যুতার ইতিহাসে একজন ধনী বণিকের ঘটনা রয়েছে। একদিন মরুভূমির মধ্যে একটি কাফেলা যাচ্ছিল। তখন ডাকাত দল ঐ কাফেলার উপর হামলা করে ডাকাতি শুরু করলো। ঐ কাফেলাতে ছিল একজন ধনী বণিক। তিনি তার ধন-সম্পদ দস্যুদের থেকে লুকিয়ে রাখার জন্য একটি তাঁবুর ভিতরে প্রবেশ করলেন। তখন তিনি ভিতরে দেখলেন ফুজাইল প্রার্থনায় রত আছেন। বণিক তাকে সৎ লোক মনে করে তার সম্পদ লুকিয়ে রাখতে বলে। বণিক যখন তার পথ চলতে থাকে, তখন ফুজাইলের লোকেরা তার অবশিষ্ট সম্পদ লুট করে নেয়। লুটতরাজ শেষে বণিক তার গচ্ছিত সম্পদ ফিরিয়ে আনার জন্য ফুজাইলে কাছে ফিরে আসেন, তখন তিনি তার চারপাশে সেই দস্যুদের দেখতে পেয়ে হতাশ হয়ে পড়েন যারা সেখানে তাকে লুট করেছিল, যে লোকটিকে তিনি বিশ্বাস করেছিলেন সেই ছিল ডাকাত দলের সর্দার; তবে ফুজাইল ইঙ্গিত দিয়েছিলেন যে, তিনি একজন খোদাভীরু মানুষ এবং তার আস্থার বিশ্বাসঘাতকতা করবেন না, তাই বণিককে তার কাছে বিশ্বস্ত মনে করে যে সম্পদ রেখেছিলেন তা ফিরিয়ে দেন।
অন্য আরেকদিন ফুজাইল একটি দেয়ালে আরোহণ করে একটি কাফেলা দেখছিল; তখন ফুজাইল একজনকে কুরআন শরীফের সূরা হাদীদের ১৬ নং আয়াত তিলাওয়াত করতে শুনলেন, আয়াতটি হল "মুমিনদের জন্য কি এখনো সময় আসেনি যে তাদের হৃদয় সম্পূর্ণ বিনয়ের সাথে আল্লাহর স্মরণে নিয়োজিত থাকবে? সত্য যা (তাদের কাছে) অবতীর্ণ হয়েছে এবং তারা যেন তাদের মত না হয় যাদেরকে পূর্বে ওহী দেওয়া হয়েছিল, কিন্তু তাদের উপর দীর্ঘকাল অতিবাহিত হয়েছে এবং তাদের অন্তর কঠিন হয়ে গেছে। কারণ তাদের মধ্যে অনেকেই ছিল সীমালঙ্ঘনকারী"। এই আয়াতটি শোনামাত্র তার মধ্যে ভাবান্তর ঘটলো। তিনি বুঝতে পেরেছিলেন যে, তিনি আল্লাহর কাছে আত্মসমর্পণ এবং দস্যুতা উভয়ই দাবি করার জন্য একজন ভণ্ড ছিলেন। অতঃপর তিনি ডাকাতি ছেড়ে দিলেন।
একদিন ফুজাইল তার অপরাধমূলক পথ ছেড়ে দিয়ে মরুভূমিতে ঘুরে বেড়াচ্ছিলেন তখন তিনি সেখানে একটি কাফেলাকে শিবির স্থাপন করতে দেখলেন - এবং শুনলেন দু'জন লোক একে অপরকে তার দস্যুতার ব্যাপারে সতর্ক করছেন। তখন ফুজাইল শিবিরের ভিতরে এলেন এবং নিজের পরিচয় দিলেন, বললেন তিনি তার কৃতকর্মের জন্য অনুতপ্ত হয়েছেন এবং আর কোন বিপদ নেই।
পরবর্তী জীবন
তার ভাবান্তর হওয়ার পর ফুজাইল আধুনিক ইরাকের কুফায় চলে যান এবং জাফর সাদিক ও আব্দুল ওয়াহিদ বিন জায়েদের অধীনে অধ্যয়ন করেন।  এবং ইব্রাহিম ইবনে আদহাম, বিশর হাফী ও ছিররিউ সাকতীকে শিক্ষাদান করেন।  যখন ফুজাইল মক্কায় হজ করার সিদ্ধান্ত নেন, তখন তিনি তার স্ত্রীর কাছে যান এবং তাকে বলেছিলেন যে, তাকে দীর্ঘ এবং বিপজ্জনক যাত্রায় চলে যেতে হবে, তবে তিনি যদি তার অনুপস্থিতিতে পুনরায় বিয়ে করতে চান তবে তিনি তাকে তালাক দিতে ইচ্ছুক। তিনি প্রত্যাখ্যান করেছিলেন এবং বলেছিলেন যে তিনি ভ্রমণে তার সাথে যেতে ইচ্ছুক। তিনি দীর্ঘকাল মক্কায় অবস্থান করেন এবং আবু হানিফার অধীনে অধ্যয়ন করেন। তার অন্তত একটি পুত্র ছিল, যার নাম ছিল আলী এবং দুটি কন্যাও ছিল।
ফুজাইল তার সামাজিক প্রকৃতির জন্য বিখ্যাত ছিল এবং এর অনেক উদাহরণ রয়েছে। যখন তাকে দেখার সুযোগের জন্য ভিড় তার মক্কার বাড়ির চারপাশে জড়ো হতে শুরু করে তখন তিনি প্রায়শই তাদের নিরুৎসাহিত করতেন, এক সময় তাদের সকলকে ধন্যবাদ জানাতে তার বাড়ির ছাদে দাঁড়ান এবং তাদের বলেন যে, তিনি দোয়া করেছিলেন যেন আল্লাহ তাদের এ সময়ের জন্য তাদের উত্তম প্রতিদান দেন। বরং তিনি নির্জনতার জন্য তার পছন্দের কারণে সুপরিচিত ছিলেন, এক পর্যায়ে তিনি বলেছিলেন যে, তিনি অসুস্থ হয়ে পড়বেন যাতে তিনি মানুষের সাথে দেখা করতে না পারেন এবং জনসাধারণের প্রার্থনায় যাওয়া এড়াতে পারেন। তার থেকে বেঁচে থাকা আরেকটি উদ্ধৃতি হল "আমি এমন একজন ব্যক্তির প্রতি কৃতজ্ঞ যে আমাকে দেখলে সালাম দেয় না এবং অসুস্থ অবস্থায় আমাকে দেখতে আসে না"।
যখন ফুজাইল বুঝতে পারলেন যে তার মৃত্যু সন্নিকটে, তখন তিনি তার স্ত্রীকে তার কন্যাদেরকে মক্কায় আবু কায়েস পাহাড়ে নিয়ে যেতে বললেন এবং আল্লাহর কাছে বললেন যে, ফুজাইল সারাজীবন তাদের যত্ন করেছিল এবং এখন তারা আল্লাহর সোপর্দে।
তিনি ১৮৭ হিজরির ৭ মহররম নামাজের সময় মারা যান, কিছু পণ্ডিতের মতে, এটি ছিল রবিউল আউয়াল মাসের তৃতীয় দিন।
তার ইচ্ছানুসারে, তার বিধবা স্ত্রী তাদের দুই কন্যাকে আবু কায়েস পাহাড়ে নিয়ে যায়, সেখানে ইয়েমেনের একজন নেতা তাদের অভ্যর্থনা জানান, যিনি তার দুই ছেলের সাথে ভ্রমণ করছিলেন এবং এইভাবে দুটি বিবাহের ব্যবস্থা করা হয়েছিল।
বাগদাদে তার সম্মানে একটি মাজার নির্মিত হয়েছিল।
কেন মাতসুবারা
কেন মাতসুবারা (松原 健, Ken Matsubara; জন্ম: ১৬ ফেব্রুয়ারি ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০০৯ সালে, মাতসুবারা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ১ বছর যাবত জাপানের বয়সভিত্তিক দলের হয়ে খেলার পর, তিনি ২০২১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
কেন মাতসুবারা ১৯৯৩ সালের ১৬ই ফেব্রুয়ারি তারিখে জাপানের উসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতসুবারা জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।
নজরুল ইসলাম সরকার
জন্ম ও প্রাথমিক জীবন
নজরুল ইসলাম সরকার ৩ আগস্ট ১৯৫৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার সহনাটি ইউনিয়নের সহনাটি গ্রামে জন্মগ্রহণ করেন। তার পিতার নাম আবদুল করিম সরকার ও মাতা মোছাঃ হাজেরা আক্তার খাতুন।
মৃত্যু
নজরুল ইসলাম সরকার ৮ আগস্ট ১৯৯২ সালে সংসদ সদস্য থাকাকালে ময়মনসিংহ-ঢাকা সড়কের তুলা উন্নয়ন বোর্ডের সামনে সড়ক দূর্ঘটনায় আহত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
সেরা গায়ক বিভাগে মেরিল-প্রথম আলো পুরস্কার
সেরা গায়ক বিভাগে মেরিল-প্রথম আলো পুরস্কার বাংলাদেশের গায়কদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।
প্রবর্তনের পর থেকে এখন পর্যন্ত জন গায়ক এই পুরস্কার লাভ করেছেন। আসিফ আকবর এই বিভাগে সর্বাধিক ছয়বার পুরস্কার লাভ করেছেন এবং তিনি সর্বাধিক ১২ বার এই পুরস্কারের মনোনয়ন লাভ করেছেন। সাম্প্রতিক বিজয়ী তানভীর ইভান বেস্ট ফ্রেন্ড ৩ নাটকের "অভিমান" গানের জন্য এই পুরস্কার লাভ করেছেন।
বিজয়ীদের তালিকা
থাম্ব|120px|ডান|[[তপন চৌধুরী এই বিভাগে প্রথম পুরস্কার বিজেতা।]] থাম্ব|120px|ডান|[[এন্ড্রু কিশোর ২০০০ ও ২০০১ সালে দুইবার এই পুরস্কার লাভ করেন।]] থাম্ব|120px|ডান|[[আসিফ আকবর সর্বোচ্চ ছয়বার এই পুরস্কার লাভ করেন।]] থাম্ব|120px|ডান|[[হাবিব ওয়াহিদ পাঁচবার এই পুরস্কার লাভ করেন।]] থাম্ব|120px|ডান|[[জেমস (সঙ্গীতজ্ঞ)|জেমস দেশা: দ্য লিডার (২০১৪) ও সত্তা (২০১৭) ছবির গানে কণ্ঠ দিয়ে দুইবার এই পুরস্কার লাভ করেন।]] থাম্ব|120px|ডান|[[তাহসান রহমান খান ছুঁয়ে দিলে মন (২০১৫) ছবির গানে কণ্ঠ দিয়ে দুইবার এই পুরস্কার লাভ করেন।]]
একাধিক জয় এবং মনোনয়ন
নিন্মোক্ত গায়কবৃন্দ দুই বা ততোধিক পুরস্কার লাভ করেছেন:
নিন্মোক্ত গায়কবৃন্দ দুই বা ততোধিক মনোনয়ন লাভ করেছেন:
ক্যাকটাস (ভারতীয় বাংলা ব্যান্ড)
ক্যাকটাস ( ইংলিশ: Cactus) কলকাতা, ভারতের পশ্চিমবঙ্গের একটি ভারতীয় বাঙালি রক ব্যান্ড। শুরু থেকেই তারা চারটি পূর্ণ দৈর্ঘ্যের স্টুডিও অ্যালবাম রেকর্ড করেছে এবং ভারত ও বিদেশ জুড়ে ২৫০০ টির বেশি কনসার্ট করেছে।
ইতিহাস
নব্বইয়ের দশকের গোড়ার দিকে, গড় বাঙালি যুবকগুলি সামাজিক সামাজিক-রাজনৈতিক ব্যবস্থা, বিশ্বায়নের আশঙ্কা এবং বিচ্ছিন্নতা অনুভূতির সাথে অস্থির ছিল। ১৯৯০ সালে বাংলার সঙ্গীত দৃশ্যটি বর্তমানের সম্পূর্ণ বিপরীতে ছিল।
তাছাড়া, বাংলা শিলার ধারণার জন্য গড় বাংলা ব্যবহার করা হয়নি। ভরের একটি খুব ছোট শতাংশ শিলা সঙ্গীত শুনতে হবে যা মূলত ইংরেজি ভাষায় ছিল। স্থানীয় সংগীত সংস্কৃতির সাথে পরিচিতির গুরুতর অভাবও ছিল যা কেবলমাত্র ইংলিশ রক সংগীত ছিল। এই অসন্তুষ্টি একটি ধারণা নেতৃত্বে, যুবা অজ্ঞান এবং বিভ্রান্ত রেখে।
ব্যান্ড নাম "ক্যাকটাস" তৈরি হয়েছিল "যেখান থেকে সঙ্গীত দৃশ্যটি মরুভূমির মতো জীবনকে বাদ দিয়েছিল"।
ক্যাকটাস গঠিত হয়েছিল ১৯৯২ সালে। ব্যান্ড তাদের অনুপ্রেরণা হিসাবে ডিপ বেগুনি, গোলাপ ফ্লয়েড, আয়রন মেডেন এবং অনেক অন্যদের পছন্দ করা হয়েছে। ক্যাকটাস প্রথম পেশাদার বাংলা রক ব্যান্ড।
৬ মার্চ ১৯৯৩ এ কলকাতার আবন মহাল (সিএলটি) এ ব্যান্ডের পেশাদার অভিষেক ঘটে। ক্যাকটাস বিভিন্ন লাইন আপ পরিবর্তন আছে।
প্রথম বছর এবং স্ব-শিরোনাম প্রথম অ্যালবাম (১৯৯২-১৯৯৯)
১৯৯৯ সালে এইচএমভি থেকে প্রকাশিত স্ব-শিরোনামযুক্ত অ্যালবামটি ব্লুজ এবং সাইকেডেলিক শিলাটির স্পর্শের সাথে ক্রোধে পরিণত হয়েছিল। ব্রিশতির মতো সংখ্যা , ওহ মা! এবং ইচচামতি এই অ্যালবামটি প্রথমবারের মত বাঙালি সংগীত সাইকেডেলিয়া চিত্রিত করে। হলুদ পাখি অন্যদিকে তার গৃহাকুল মনে পুরোপুরি শুধু তুমি থেকে এলে না থেকে এবং  'আমরা বিশন একা থেকে অ্যালবাম সামগ্রিক মেজাজ প্রশংসাও দ্বারা অনুষঙ্গী হচ্ছে সমসাময়িক বাংলা সঙ্গীত দৃশ্যে একটি দীর্ঘ দীর্ঘস্থায়ী আলোড়ন সৃষ্টি হয়। ১৯৯৯ সালে এইচএমভির প্রথম স্ব-শিরোনাম অ্যালবামটি মুক্তি পায় যখন তারা কিছু সাফল্য উপভোগ করেছিল।
লাইন আপ - সিদ্ধান্ত শঙ্কর সিদু" রায় [কণ্ঠ], সিবাজি "বাজি" পল [ড্রামস], সঞ্জয় [গিটার], কনিশকা (পিঙ্কি) সরকার [কীবোর্ড], শুভায়ন গাঙ্গুলি [বাশ], রাজেশ লাহিড়ি [কণ্ঠ]
চলচ্চিত্র: নিল নির্জন (২০০১-২০০২)
২00২ সালে, ক্যাকটাস রচনা করেন এবং বাংলা চলচ্চিত্র নিল নির্জেনের জন্য স্কোর করেন। সাউন্ডট্র্যাক থেকে "সোম" গানটি অত্যন্ত জনপ্রিয় হয়ে উঠেছে এবং এখনও এটি জনপ্রিয়। গানটির একটি হিন্দি সংস্করণ SAB টিভিতে একটি টিভি সিরিজ প্রেমের গল্পের জন্য পরিচিত গান হিসাবে ব্যবহৃত হয়।
লাইন আপ - সিদ্ধার্থ শঙ্কর "সিদ্ধু" রায় [কণ্ঠস্বর], সিবাজি "বাজি" পল [ড্রামস], সঞ্জয় ভট্টাচার্য [গিটার], কনিশকা (পিঙ্কি) সরকার [কীবোর্ড], শুভায়ন গাঙ্গুলি [বাশ], অভিজিত বারমান (পোটা) [কণ্ঠস্বর] ]
রাজার রাজা (২০০২-২০০৪)
লাইন আপ - সিদ্ধার্থ শঙ্কর "সিধু" রায় [কণ্ঠস্বর], সিবাজি "বাজি" পল [ড্রামস], সঞ্জয় ভট্টাচার্য [গিটার], কনিস্কা (পিঙ্কি) সরকার [কীবোর্ড], সন্দীপ রায় [বাশ], অভিজিত বারমান (পোটা) [কণ্ঠস্বর] ]
তুচ্ছ (২০০৪-২০০৮)
ব্যান্ড ২০০৮ সালে তার তৃতীয় অ্যালবাম, তুচ্ছ, মুক্তি। এই অ্যালবাম সঙ্গে ব্যান্ড এগিয়ে সরানো এবং নতুন শব্দ অন্তর্ভুক্ত করা হয়েছে। অ্যালবামে বিভিন্ন গানের সঙ্গীত ব্যবহার করা হচ্ছে। হার্ড শিলা ট্রেস পরিষ্কারভাবে দৃশ্যমান ছিল। তারা তখন রক স্ট্রিট জার্নাল এর ফেব্রুয়ারি ২00৯ এর ইস্যুতে বৈশিষ্ট্যযুক্ত হয়েছিল। টুকোকো হিটগুলি "ভালো থেকো" এবং "রাটার পারী" ধারণ করেছিলেন।
লাইন আপ - সিদ্ধার্থ শঙ্কর "সিদ্ধু" রায় [কণ্ঠস্বর], সিবাজি "বাজি" পল [ড্রামস], অ্যালান আও [গিটার], সুদিপটো বানরজি [কীবোর্ড], সন্দীপ রায় [বাশ], সায়াক বন্দ্যোপাধ্যায় [কণ্ঠস্বর]
"ব্লাহ ব্লাহ ব্লাহ" (২০১৩)
ব্লাহ ব্লাহ ব্লাহ তাদের চতুর্থ অ্যালবাম ছিল। এটি তাদের জন্য একটি খুব পরীক্ষামূলক অ্যালবাম বলে মনে করা হয়। আশা অডিও অ্যালবাম তৈরি এবং এটি ৩ অক্টোবর ২০১৩ প্রকাশিত হয়।
লাইন আপ - সিদ্ধার্থ শঙ্কর "সিদ্ধু" রায় [কণ্ঠস্বর], সিবাজি "বাজি" পল [ড্রামস], অ্যালান আও [গিটার], সুদিপটো বানরজি [কীবোর্ড], সন্দীপ রায় [বাশ],, দিবেন্দ মুখার্জি [কণ্ঠ্য]
বাদ্যযন্ত্র শৈলী এবং প্রভাব
স্ব-শিরোনাম অ্যালবাম এবং দুটি পরবর্তী অ্যালবাম নরম শিলা, ব্লুজ এবং সাইকেডেলিক শিলা একত্রিত করে। কিন্তু তাদের শেষ অ্যালবাম টিচো , যা তাদের দ্বারা উৎপাদিত সেরা বিক্রিত অ্যালবাম হিসাবে পরিচিত ছিল, কঠিন পাথরের চিহ্ন ছিল যদিও দুটি গান ভালো থেকো এবং শব্দের রাস্তা পেরিও নরম শিলাটির চেয়ে আরও বেশি ছিল।
ডিস্কের
ক্যাকটাস (১৯৯৯) ( সারগামা ইন্ডিয়া লিমিটেড)
নীল নির্জন (২০০২) (সানিও মিডিয়া প্রা। লিমিটেড)
রাজর রাজা (2004) (আশা অডিও কোম্পানি)
টুকো (২008) (আশা অডিও কোম্পানি)
আবুল আশবা ইবনে তাম্মাম
'আবুল আশবা খ. তাম্মাম, আবুল আশবা ইবনে তাম্মাম' (ইংরেজি:Abu'l Ashba b. Tammam, Abul Ashba ibn Tammam) (মৃত্যু:১৩৬১) ছিলেন একজন মুসলিম রসায়নবিদ। তাকে মুসলিম রসায়নবিদ শাখায় অন্যতম একজন হিসেবে গণ্য করা হয়।
১০১৫
১০১৫ গ্রেগরীয় বর্ষপঞ্জির একটি সাধারণ বছর।
গাবোরোন
গাবোরোন দক্ষিণাঞ্চলীয় আফ্রিকার রাষ্ট্র বতসোয়ানার রাজধানী ও বৃহত্তম শহর। ২০১১ সালের জনগণনা অনুযায়ী এর জনসংখ্যা ২ লক্ষ ৩১ হাজারের কিছু বেশি। এখানে দেশটির এক দশমাংশ লোকের বাস। ২০১১ সালের জনগণনা অনুযায়ী বৃহত্তর গাবারোন অঞ্চলে ৪ লক্ষাধিক লোকের বাস।
গাবোরোন নগরীটি কগালে পাহাড় ও ওদি পাহাড়ের মধ্যবর্তী স্থানে নোতওয়ানে নদী ও সেগোদিতশানে নদীর সঙ্গমস্থলে, বতসোয়ানার দক্ষিণ-পূর্ব কোণে, দক্ষিণ আফ্রিকার সাথে দেশটির সীমান্ত থেকে ১৫ কিমি দূরে অবস্থিত। শহরটিতে সুয়ার সেরেতসে খামা আন্তর্জাতিক বিমানবন্দরটি অবস্থিত। প্রশাসনিকভাবে এটি একটি স্বতন্ত্র জেলার মর্যাদাপ্রাপ্ত হলেও একই সাথে চারপাশ ঘিরে অবস্থিত দক্ষিণ-পূর্ব জেলার রাজধানী শহর। স্থানীয় অধিবাসীরা শহরটিকে প্রায়ই জিসি বা মোতসে-এমশাতে নামে ডেকে থাকে।
গাবারোন নগরীটিকে তলোকওয়া গোত্রের নেতা গাবোরোনের নামে নামকরণ করা হয়েছে; গোত্রটি কাছের একটি এলাকা একদা নিয়ন্ত্রণ করত। যেহেতু এটির সাথে কোনও গোত্রের সংশ্লিষ্টতা ছিল না এবং এটি সুপেয় পানির উৎসের কাছে অবস্থিত ছিল, তাই শহরটিকে পরিকল্পিতভাবে ১৯৬০-এর দশকের মধ্যভাগে নির্মাণ করা হয়। সেসময় বেচুয়ানাল্যান্ড সুরক্ষাধীন অঞ্চলটি একটি স্বাধীন জাতিতে পরিণত হয়েছিল। গাবোরোন শহরের কেন্দ্রে সারিবদ্ধভাবে অনেক দোকানপাট আছে, যেগুলিকে মেইন মল নামে ডাকা হয়। এর পূর্বে একটি অর্ধবৃত্তাকার এলাকাতে সরকারী ভবনগুলি অবস্থিত। গাবোরোন একসময় বিশ্বের সবচেয়ে দ্রুত বর্ধনশীল নগরীগুলির একটি ছিল। ফলে এখানে গৃহায়ন ও অবৈধ বসতির সমস্যা সৃষ্টি হয়। ১৯৮০-র দশকে পার্শ্ববর্তী জিম্বাবুয়ে ও দক্ষিণ আফ্রিকার সংঘাতগুলি উপচে পড়ে এই শহরে প্রভাব ফেলেছিল।
গাবোরোন একই সাথে বতসোয়ানার অর্থনৈতিক ও প্রশাসনিক রাজধানী। এখানে বহুসংখ্যক ব্যবসা প্রতিষ্ঠানের প্রধান কার্যালয় ও বতসোয়ানা শেয়ারবাজারটি অবস্থিত। ১৯৮০ সালে প্রতিষ্ঠিত আঞ্চলিক অর্থনৈতিক সম্প্রদায় দক্ষিণাঞ্চলীয় আফ্রিকান উন্নয়ন সম্প্রদায়টির মূল কার্যালয়টিও গাবোরোনে অবস্থিত। এখানকার অধিবাসীরা বহুসংখ্যক ভাষায় কথা বলে, যাদের মধ্যে সেতসোয়ানা (তসোয়ানা) ভাষাটি প্রধান। এছাড়া এখানে ইংরেজি, কালাঙ্গা ভাষা ও কগালাগাদি ভাষাগুলিও প্রচলিত।
১০১৬
১০১৬ গ্রেগরীয় বর্ষপঞ্জির একটি অধিবর্ষ।
জুপিটার-আভিয়া
জুপিটার-আভিয়া ছিল আর্মেনিয়ার ইরেবুনি বিমানবন্দরে অবস্থিত একটি বিমান সংস্থা ।
ইতিহাস
জুপিটার-এভিয়া ১৯৯৮ সালে গঠিত হয় এবং দুটিঅ্যান্টোনভ অ্যান-24 পরিচালনা করে, এটি ২০০২ সালে কাজ করা বন্ধ করে দেয়।
নৌবহর
2 x Antonov AN-24
আল আকাহ
আল আকাহ (العقة) সংযুক্ত আরব আমিরাতের আমিরাত ফুজাইরাতে অবস্থিত। এলাকাটি ফুজাইরাহ শহরের উত্তরে অবস্থিত এবং সরাসরি ওমান উপসাগরকে উপেক্ষা করে। আল আকাহ-এর লোকেরা তাদের অনেক দক্ষতার জন্য বিখ্যাত ছিল, যার মধ্যে সবচেয়ে গুরুত্বপূর্ণ ছিল কৃষি ও পশুপাল ছাড়াও সমুদ্রে চড়া, মাছ ধরা এবং পাহাড় থেকে মধু সংগ্রহ করা। আল আকাহ এলাকাটি অন্যতম গুরুত্বপূর্ণ পর্যটন আকর্ষণ, যার মধ্যে সবচেয়ে গুরুত্বপূর্ণ হল আল আকা মেরিন রিজার্ভ এবং মেরিডিয়ান আল আকাহ বিচ রিসোর্ট এবং হোটেল। আল আকাহকে "পূর্ব উপকূলের মুক্তা" বলা হয় কারণ এর অনেক অত্যাশ্চর্য দৃশ্য এবং সুন্দর প্রকৃতি এবং এর ঐতিহ্যবাহী বাজার।
ভারতীয় বাঙালি
ভারতীয় বাঙালি বলতে ভারতের পশ্চিমবঙ্গ, আন্দামান, আসাম, ত্রিপুরা, ঝাড়খণ্ড ও পূর্ব বিহারের ভূমিপুত্রদের বোঝায় যাঁদের মাতৃভাষা বাংলা। এই নৃগোষ্ঠীর ইতিহাস প্রায় সাড়ে ৪৫০০ বছরের পুরনো। বাঙালি ভারতের দ্বিতীয় বৃহত্তম জাতি। কাজেই প্রাচীনকাল থেকে এবং স্বাধীনতার সমসময়িক কাল থেকেই ভারতের রাজনীতি, সমাজনীতি, শিক্ষা, চারুকলা, বিজ্ঞানচর্চা, দর্শনচর্চা, চিকিৎসাবিজ্ঞান চর্চা, চিত্রশিল্প, সংগীত, চলচ্চিত্র, ক্রীড়া, মহাকাশ চর্চায় বাঙালি জাতির অবদান অনস্বীকার্য। হিন্দু ধর্মের বিস্তার ও সংস্কারে বাঙালি জাতি অবিস্মরণীয় কীর্তি রেখে ইতিহাসের দলিল তৈরি করেছে। সর্বোপরি বাংলাভাষা ও সাহিত্যের গঠনে এই জাতি গুরুত্বপূর্ণ অবদান রেখেছে।
টাইগার হিলের যুদ্ধ
টাইগার হিলের যুদ্ধ বা টাইগার হিলের পুনর্দখল ভারতীয় সেনা কর্তৃক শুরু হয় ১৯৯৯ সালের মে মাসের অন্তিম সপ্তাহ থেকে এবং এই যুদ্ধটি ৮ই জুলাই অবধি চলতে থাকে। ভারতীয় সেনার এই অভিযানের মূল লক্ষ্য ছিল পাকিস্তানি অনুপ্রবেশকারীদের টাইগার হিল শৃঙ্গ হইতে পিছু হটানো। প্রায় এক মাস লড়াইয়ের পর তারা এই লক্ষ্যে সফল হন।
প্রেক্ষাপট
১৯৯৮ এর শীত ও ১৯৯৯ এর মধ্যবর্তী সময়ে পাকিস্তান সেনার নর্দার্ন লাইট ইনফ্যান্ট্রি টাইগার হিল দখল করে নিয়েছিল। লাদাখ অঞ্চলের সর্বোচ্চ চূড়া হওয়ায় পাহাড়টির প্রচন্ডরকমের সামরিক কৌশলগত গুরুত্ব ছিল এবং এখান থেকে পাকিস্তানি সেনাবাহিনী ভারত সেনার ৫৬ ব্রিগেড হেড কোয়াটার পরিষ্কার দেখতে পাচ্ছিল। এহেন পরিস্থিতিতে শৃঙ্গে থাকা পাকিস্তানি সেনা ভারতের দিক থেকে হওয়া যে কোনও আক্রমণকে সহজেই ধরে ফেলতে পারতো। শৃঙ্গটি থেকে ভারতের অত্যন্ত তাৎপর্যপূর্ণ জাতীয় সড়ক ১-ও অনায়াসেই দেখা যেত। এমনকি এই রাজপথটিকে কোনক্রমে দখল করা ছিল কার্গিল যুদ্ধে পাকিস্তানি সেনাবাহিনীর অন্যতম লক্ষ্য। এর কারণ জাতীয় সড়ক ১ সিয়াচেন হিমবাহের একটি কৌশলগত পথ তথা শ্রীনগরকে লাদাখের লেহ এর সাথে সংযুক্ত করে। ফলে, টাইগার হিলকে দখল করা মানে খুব সহজেই ভারতীয় সেনাবাহিনীর গতিবিধির ওপর সর্বদা নজরদারি রাখতে ও আক্রমণ করতে সক্ষম হওয়া। পাকিস্তানি অনুপ্রবেশকারীদের এভাবে গতিবিধি পর্যবেক্ষণের কারণে ভারতের জন্য টাইগার হিলের দখল নেওয়া খুব জরুরি হয়ে পড়েছিল। টাইগার হিলের ওপর নিয়ন্ত্রণ, ভারতকে মুশকো এবং আশেপাশের শিখরে পাকিস্তানি সেনার অবস্থানগুলিতে আক্রমণ করার জন্য পথ করে দিতো।
সংগঠন
থাম্ব|টাইগার হিল যুদ্ধে পাকিস্তানি সেনার নায়ক, মেজর মুহম্মদ আরশাদ হাশিমের চিত্র|ডান নিম্নে, টাইগার হিলের লড়াইয়ে ভারতীয় সেনা এবং পাকিস্তান সেনাবাহিনী, উভয় পক্ষের সৈন্য গঠনের জবানবন্দি এবং পদ্ধতিগত যুদ্ধের যা নির্দেশ ছিল, সেটির বর্ণনা দেওয়া আছে। পাকিস্তান পক্ষে বিচ্ছিন্নতাবাদী যোদ্ধাদের বর্ণনা এখানে অন্তর্ভুক্ত নয় যারাও কিনা কার্গিলের চূড়ায় লড়াইয়ে জড়িত ছিল।
ভারতীয় সেনাবাহিনীর যুদ্ধের নির্দেশ
উত্তর কমান্ড বিভাগীয় ব্রিগেডসমূহ অতিরিক্ত ব্রিগেডসমূহ তোপ রেজিমেন্ট
ভারতীয় বায়ুসেনা
ভারতীয় সেনাবাহিনীর সম্পৃক্ততা ছাড়াও, টাইগার হিল দখলে ভারতীয় বায়ুসেনার অংশগ্রহণও বিশেষভাবে গুরুত্বপূর্ণ ছিল। ভারতীয় বায়ুসেনা, অপারেশন সফেদ সাগর এর অংশ হিসাবে কার্গিল যুদ্ধে অংশ নেয়।
যুদ্ধ
মে মাসের শেষাংশে ভারত সেনার ৮ নম্বর শিখ রেজিমেন্টকে, টাইগার হিলের যে ৫টি জায়গায় পাকিস্তান সেনার অনুপ্রবেশকারীরা চৌকি তৈরি করে, সেগুলি দখল করার দায়িত্ব দেওয়া হয়। পুনর্দখলের সর্বোচ্চ চেষ্টা করা সত্ত্বেও পাকিস্তান সেনা দ্বারা ক্ষুদ্র্রাস্ত্র গুলিবর্ষণের জেরে তারা অক্ষম হন। পর্বতশৃঙ্গে এঁড়ে বসে থাকা পাকিস্তানি সেনা তথা ভারতের তরফে তোপের বোমাবাজির অবর্তমানে ভারতীয় সেনার আক্রমণগুলি ব্যার্থ হয়। এরপর তারা শৃঙ্গটি চারিপাশ থেকে ঘিরে বসে যায়। অভিযানে যোগদান করে ভারতীয় সেনার ১৮ গ্রেনেডিয়ার্স। টাইগার হিলে সর্বশেষ আক্রমণ শুরু হয় ৩রা জুলাই বিকেল ৫টা বেজে পনের মিনিট নাগাদ। মাল্টি-ব্যারেলড রকেট লঞ্চার থাকা ভারতীয় সেনার তোপ রেজিমেন্টের ২২টি ব্যাটারি ১৩ ঘণ্টা ধরে অবিরত পর্বতশৃঙ্গে পাকিস্তানি সেনার অবস্থান লক্ষ্য করে বোমাবাজি চালানোর মাধ্যমে পাহাড়ে উঠতে থাকা পদাতিক বাহিনীকে সাহায্য করে দেয়। নাগা রেজিমেন্ট (২ নাগা) এর ২য় ব্যাটালিয়ন ডান দিকে অগ্রসর হয় এবং ৮ নম্বর শিখ বাম দিকে অগ্রসর হয়। তারা বিস্ময়ের উপাদান বজায় রেখে অপ্রত্যাশিত (ফলে কঠিন) পন্থা অবলম্বন করে। ১৮ গ্রেনেডিয়ার্সের আলফা ও চার্লি কোম্পানির ২০০ জন জওয়ান ঘাতক প্লাটুন এর সঙ্গে হাড়হিম করা বৃষ্টির মধ্যে এক হাজার ফুটের উল্লম্ব চূড়া বেয়ে পাকিস্তানি চৌকির পিছনের দিকে অগ্রসর হয়। তবে শিখরে পৌঁছনোর পূর্বেই তারা পাকিস্তানিদের নজরবন্দী হয় এবং পাকিস্তানিরা ভারতীয় সেনার আক্রমণ থামিয়ে ভারী গুলি চালানো শুরু করে। অভিযান ব্যার্থ হয়ে যেতে পারে বুঝতে পেরে ৮ নম্বর শিখের মেজর রবিন্দর সিং একটি সাহসী আক্রমণ করেন। তিনি এবং ২০০ সৈন্যের একটি দল সংলগ্ন পশ্চিম রিজের পাশ দিয়ে আরোহণ করেন এবং ৫ জুলাইয়ের রাত্রে পাকিস্তানি প্রতিরক্ষাকে বিভক্ত করে দেয়। এই দলটি পাকিস্তানের বেশ কয়েকটি পাল্টা আক্রমণকেও ব্যার্থ করে। বেশিরভাগ শিখ সৈন্যই কোনরকম ঠান্ডা আবহাওয়ার পরিধান বা প্রতিরক্ষামূলক সরঞ্জাম ছাড়াই আক্রমণ করেছিল এবং আহতদের মধ্যে অনেকে মৃত্যুবরণ করেন। আরও তিনদিনের প্রবল লড়াইয়ের পর ভারতীয় সেনার সাহসী পরিকল্পনা সফল হয় এবং ১৮ গ্রেনেডিয়ার্স দুই দিক থেকে পাকিস্তানিদের উপর পুনরায় আক্রমণ শুরু করে। পাকিস্তানি সেনার ক্যাপ্টেন কারনাল শের খান ততক্ষণে ক্রমেই পাক সেনাকে উদ্বুদ্ধ করতে থাকেন। এরপরেই পাকিস্তানি সেনাকে দুর্মুশ করতে বাহিনীর নেতাকে শেষ করার পন্থা নেয় ভারত। ৮ নম্বর শিখের সতপাল সিংহের হাতে প্রাণ যায় পাকিস্তানি সেনার নেপথ্য নায়ক ক্যাপ্টেন কারনাল শের খান-সহ মোট চার জন পাকিস্তানি সেনার। মনোবল ভেঙে যায় পাকিস্তানি সেনার। এরপর ক্রমশ টাইগার হিল ছেড়ে নামতে থাকে পাকিস্তানেী সেনা। ১৬,৭০০ ফুট উচ্চতায়, ৮ জুলাই সকালে ১৮ গ্রেনেডিয়ার্স টাইগার হিল টপ দখল করে।
ভবিষ্যৎ ফল
আচমকা ভারতের টাইগার হিল পুনরায় দখল এবং একসাথে তিন দিক থেকে আক্রমণের ফলে একটি বড়সড় ধাক্কা খায় পাকিস্তান। কার্গিল সংঘর্ষে ভারতীয় বায়ুসেনাও টাইগার হিলের চূড়ায় অবস্থিত দুই শত্রু শিবিরে বিধ্বংসী হামলা চালায়।